ኣብ ኣስመራ ተወለዱ። ወ/ሮ ስላስ ኣብ ዓሰብ ዝርከብ እንዳ ደናግል'የን ዓብየን፣ ብላታ ፍራንስዋ ኸኣ ኣብ ባጽዕን ከረንን ዝርከቡ መዕቘብ ድኻታት'ዮም ዓብዮም። ኣቡነ ኣብርሃ ኣብ ንኡስ ዕድሚኦም ኣቦኦምን ኣዲኦምን ስለ ዝሞቱዎም ንሶም'ውን፡ ከም ወለዶም፡ ምስ ዓቢ ሓዎምን ሓብቶምን፡ ኣብ እንዳ ደናግል (ከረን) ተዓቝቡ። ባዕሎም ኣቡነ ኣብርሃ ከም ዝበልዎ "ኣምላኽ ጸዊዑዎም ኣቦይን ኣደይን ሕጻን ወዲ ክልተ ዓመት ክነሰይ ገዲፎምኒ ምስ ከዱ፡ ካቶሊካዊት ቤተ-ክርስትያን ኣቦን ኣደን ኰይና ኣዕብያትኒ፣ ናብ ክህነትን ናብ ጵጵስና ኣብጺሓትኒ" ብምባል ይምስክሩ። ኣባ ክብረኣብ ሰዓድ ከም ዝብልዎ፡ ኣቡነ ኣብርሃ ካብ ንኡስ ዕድሚኦም ብመንፈስን ጥበበ ኣምላኽን ዓበዩ፣ ንዝኽትምንኦም ከኣ ሰገርዎ። ኣይሓመቑን፡ ካብ ቅድስተ-ሃና ናብ ገዳም ዘርአ-ክህነት ከረን ብምስግጋር ኣካደምያውን መንፈሳውን ትምህርቶም ተታሓሓዝዎ። ምንጪ ስእሊ, ኣቡነ ኣብርሃ ፍራንስዋ መግለጺ ስእሊ, ኣቡነ ኣብርሃ ፍራንስዋ ብዕለት 8/10/1961 (ዓ.ም.ፈ.)
